S-258/2011

Mál þetta, sem þingfest var þann 14. september 2011 og dómtekið 14. desember sl., er höfðað með ákæru lögreglustjórans í Vestmannaeyjum dagsettri 28. júní 2011 á hendur T-kk-þgf G-kk-þgf, kt. 000000-0000, til heimilis að Sólheimum, 23, Reykjavík,

„fyrir líkamsárás

með því að hafa, aðfaranótt miðvikudagsins 15. september 2010 á efri hæð veitingastaðarins Lundans í Vestmannaeyjum, slegið G-kk-þf R-kk-þf G-kk-þf, kt. 000000-0000 hnefahögg í andlitið með þeim afleiðingum að hann hlaut skurð á vinstri augabrún, sem saumað var með 5 sporum og augnbotn á vinstra auga brotnaði og þurfti að laga brotið með aðgerð.

Telst þetta varða við 1. mgr. 218. gr. almennra hegningarlaga nr. 19 frá 1940, sbr. 11. gr. laga nr. 20 frá 1981.

Þess er krafist að ákærði verði dæmdur til refsingar og til greiðslu alls sakarkostnaðar.

Þá hefur A-kk-nf Þ-kk-nf G-kk-nf héraðsdómslögmaður krafist þess fyrir hönd G-kk-ef R-kk-ef G-kk-ef að ákærði verði dæmdur til þess að greiða honum skaða- og miskabætur samtals að fjárhæð kr. 677.339 með vöxtum samkvæmt 8. gr. laga nr. 38 frá 2001 frá 15. september 2010, en síðan með dráttarvöxtum samkvæmt 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því ákærða var kynnt krafan til greiðsludags auk málskostnaðar að skaðlausu að viðbættum 25,5% virðisaukaskatti.“

Ákærði játaði sök við fyrirtöku málsins 14. desember sl. og lýsti sig reiðubúinn til þess að greiða brotaþola bætur en hann kvað kröfu hans of háa. Var málið því tekið til dóms sem játningarmál eftir að verjanda ákærða og sækjanda hafði verið gefinn kostur á því að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði framdi brot það sem greinir í ákæru og er þar réttilega fært til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu var ákærði sektaður og sviptur ökurétti í 4 mánuði fyrir ölvunarakstur árið 2005 og árið 2008 sættist hann á 37.500 króna sektagreiðslu fyrir brot gegn ávana- og fíkniefnalöggjöf. Þann 20. maí 2009 var ákærði dæmdur í Hæstarétti í 5 mánaða fangelsi, skilorðsbundið í 2 ár fyrir brot gegn 1. mgr. 218. gr. og 106. gr. almennra hegningarlaga. Ákærði hefur nú rofið skilorð þess dóms og ber því með vísan til 60. gr. almennra hegningarlaga að taka hann upp og ákveða ákærða refsingu í samræmi við ákvæði 77. gr. almennra hegningarlaga. Refsing ákærða þykir hæfilega ákveðin fangelsi í 7 mánuði en fullnustu refsingarinnar þykir mega fresta og skal hún niður falla að liðnum 3 árum frá birtingu dómsins haldi ákærði almennt skilorð 57. gr. almennra hegningarlaga.

Bótakrafa er sundurliðuð þannig að krafa um þjáningabætur skv. 3. gr., sbr. 15. gr. skaðabótalaga nr. 50/1993 nemur 36.720 krónum, krafa um miskabætur á grundvelli 26. gr. sömu laga nemur 600.000 krónum og útlagður kostnaður vegna læknisþjónustu, lyfja og vottorðs nemur 40.619 krónum. Þá er krafist málskostnaðar að skaðlausu úr hendi ákærða vegna kostnaðar við að halda fram bótakröfu í málinu með vísan til 3. mgr. 176. gr. laga nr. 88/2008, en brotaþola var ekki skipaður réttargæslumaður í málinu. Ákærði hefur samþykkt að greiða brotaþola bætur en hann telur kröfu hans of háa. Að mati dómsins eru kröfur um þjáningabætur og útlagðan kostnað nægum gögnum studdar og verða þær teknar til greina. Brotaþoli á rétt á miskabótum úr hendi ákærða og þykja þær hæfilega ákveðnar 200.000 krónur. Verður ákærði því dæmdur til að greiða brotaþola samtals 277.339 krónur í skaðabætur ásamt vöxtum eins og í dómsorði greinir. Þá verður ákærða með vísan til 3. mgr. 176. gr. laga nr. 88/2008 gert að greiða lögmanni brotaþola, A-kk-þgf Þ-kk-þgf G-kk-þgf hdl., 125.500 krónur í þóknun að meðtöldum virðisaukaskatti fyrir að halda fram bótakröfu í málinu.

Samkvæmt yfirliti nemur sakarkostnaður vegna áverkavottorðs 9.000 krónum og ber með vísan til 1. mgr. 218. gr. laga nr. 88/2008 um meðferð sakamála að dæma ákærða til að greiða þann kostnað. Þá ber með vísan til sömu lagaákvæða að dæma ákærða til að greiða skipuðum verjanda sínum, K-kk-þgf J-kk-þgf hdl., málsvarnarlaun sem þykja hæfilega ákveðin 219.625 krónur að meðtöldum virðisaukaskatti og 36.693 krónur í útlagðan ferðakostnað.

H-kk-nf O. A-kk-nf dómstjóri kveður upp dóm þennan.

D ó m s o r ð :

Ákærði, T-kk-nf G-kk-nf, sæti fangelsi í 7 mánuði en fullnustu refsingarinnar skal fresta og skal hún niður falla að liðnum 3 árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði G-kk-þgf R-kk-þgf G-kk-þgf, kt. 000000-0000, 277.339 krónur með vöxtum samkvæmt 8. gr. laga nr. 38/2001 frá 15. september 2010, en síðan með dráttarvöxtum samkvæmt 9. gr., sbr. 1. mgr. 6. gr. vaxtalaga frá 2. apríl 2011 til greiðsludags.

Ákærði greiði allan sakarkostnað, þar með talinn útlagðan kostnað, 9.000 krónur, málsvarnarlaun skipaðs verjanda síns, K-kk-ef J-kk-ef hdl., 219.625 krónur að meðtöldum virðisaukaskatti og 36.693 krónur í útlagðan ferðakostnað lögmannsins og þóknun lögmanns brotaþola, A-kk-ef Þ-kk-ef G-kk-ef hdl., 125.500 krónur að meðtöldum virðisaukaskatti.

H-kk-nf O. A-kk-nf.